b'\n_START_ARTICLE_\nPlatinaryhm\xc3\xa4\n_START_PARAGRAPH_\nPlatinaryhm\xc3\xa4 (tunnetaan my\xc3\xb6s nimell\xc3\xa4 platinoidit) on jaksollisen j\xc3\xa4rjestelm\xc3\xa4n joukko, joka k\xc3\xa4sitt\xc3\xa4\xc3\xa4 kuusi alkuainetta, ruteniumin, rodiumin, palladiumin, osmiumin, iridiumin ja platinan. Alkuaineet ovat ryhmiss\xc3\xa4 8, 9 ja 10 sek\xc3\xa4 jaksoissa 5 ja 6. Niill\xc3\xa4 on samoja fysikaalisia ja kemiallisia ominaisuuksia, ja niit\xc3\xa4 l\xc3\xb6ytyy usein samoilta alueilta. Ne kuuluvat jalometalleihin ja ovat hyvin kest\xc3\xa4vi\xc3\xa4 korroosiota vastaan. Platinaryhm\xc3\xa4n metalleja k\xc3\xa4ytet\xc3\xa4\xc3\xa4n usein katalyyttein\xc3\xa4 kemiallisissa prosesseissa esimerkiksi katalysaattoreissa.'